**Ministru kabineta rīkojuma projekta „Par valstij piekrītošā nekustamā īpašuma „P108” Saldus pagastā, Saldus novadā nodošanu Saldus novada pašvaldības īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par zemes reformas pabeigšanu lauku apvidos” 6.pantu, likuma „Par pašvaldībām” 15.panta pirmās daļas 2.punkts, Publiskas personas mantas atsavināšanas likuma 42.panta pirmo daļu, 43.pantu, pārejas noteikumu 3.punktu un likuma „Par autoceļiem” 4.panta 1.1 daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valsts nekustamā īpašuma „P108” Saldus novadā nodošanu Saldus novada pašvaldības īpašumā” (turpmāk – rīkojuma projekts) sagatavots ņemot vērā Saldus novada domes 2014. gada 27.marta protokola izrakstu Nr. 4, 15.§ „Par valsts reģionālās nozīmes autoceļa P108 Ventspils-Kuldīga-Saldus posma nodošanu pašvaldībai”, Saldus novada domes 2015. gada 26.marta protokola izrakstu Nr. 6, 11.§ „Par grozījumiem Saldus novada domes 2014.gada 27.marta sēdes lēmumā „Par valsts reģionālās nozīmes autoceļa P108 Ventspils-Kuldīga-Saldus posma nodošanu pašvaldībai”, Saldus novada būvvaldes 2014. gada 22.maija protokola izrakstu Nr. 22, 3.§ „Par adrešu, nosaukumu piešķiršanu un nekustamā īpašuma lietošanas mērķu noteikšanu” un saskaņā ar likuma „Par zemes reformas pabeigšanu lauku apvidos” 6.pantu, Publiskas personas mantas atsavināšanas likuma 42.panta pirmo daļu ,43. pantu un pārejas noteikumu 3.punktu.  Rīkojuma projekts paredz nodot bez atlīdzības Saldus novada pašvaldības īpašumā valstij piekrītošo nekustamo īpašumu „P108” (nekustamā īpašuma kadastra Nr. 8486 003 0137) – zemes vienību 0,07 ha platībā (zemes vienības kadastra apzīmējums 8486 003 0135) un uz tās izbūvēto inženierbūvi – valsts reģionālā autoceļa P108 „Ventspils-Kuldīga-Saldus” posmu 103,3 km, 0,04 km kopgarumā, Saldus pagastā, Saldus novadā, bez iepriekšējas īpašuma tiesību nostiprināšanas zemesgrāmatā.  Saldus novada pašvaldība ar 2015. gada 26.marta lēmumu „Par grozījumiem Saldus novada domes 2014.gada 27.marta sēdes lēmumā „Par valsts reģionālās nozīmes autoceļa P108 Ventspils-Kuldīga-Saldus posma nodošanu pašvaldībai” (protokols Nr. 6, 11.§ ) un 2014. gada 27.marta lēmumu „Par valsts reģionālās nozīmes autoceļa P108 Ventspils-Kuldīga-Saldus posma nodošanu pašvaldībai” (protokols Nr.4, 15.§) ir izteikusi piekrišanu pārņemt savā īpašumā valstij piekrītošo nekustamo īpašumu „P108” (nekustamā īpašuma kadastra Nr. 84860030137) – zemes vienību (zemes vienības kadastra apzīmējums 84860030135) un uz tās izbūvēto komplekso inženierbūvi – valsts reģionālā autoceļa P108 „Ventspils-Kuldīga-Saldus” posmu 103.3 km, 0.04 km kopgarumā, Saldus pagastā, Saldus novadā.  Valsts akciju sabiedrības „Latvijas Valsts ceļi” 2014.gada 14.jūlija izziņa Nr. 4.9/2876 (turpmāk-izziņa) saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 101.panta pirmās daļas 2.punktu un 13.panta pirmās daļas 6.punktu, apliecina, ka rīkojuma projekta 1.punktā norādītais nekustamais īpašums ir apbūvēts. No izziņā ietvertās informācijas izriet, ka uz rīkojuma projektā minētās zemes vienības atrodas kompleksa inženierbūve - valsts reģionālā autoceļa P108 „Ventspils-Kuldīga-Saldus” posms 103,3 km, 0,04 km kopgarumā, kas atrodas Satiksmes ministrijas Valsts autoceļu fonda bilancē un saskaņā ar deleģēšanas līgumu atrodas valsts akciju sabiedrības „Latvijas Valsts ceļi” pārvaldījumā. Minētās būves īpašuma tiesības nav nostiprinātas zemesgrāmatā.  Saskaņā ar likuma „Par zemes reformas pabeigšanu lauku apvidos” 6.pantu, kas nosaka, ja tiek pieņemts Ministru kabineta lēmums par atsevišķu valstij piekrītošu zemes gabalu nodošanu kādai no pašvaldībām, īpašuma tiesības uz šiem zemes gabaliem nostiprināmas zemesgrāmatā uz attiecīgās pašvaldības vārda bez iepriekšējas īpašuma tiesību nostiprināšanas uz valsts vārda.  Saskaņā ar Publiskas personas mantas atsavināšanas likuma pārejas noteikumu 3.punktu, kas nosaka, ja Ministru kabinets nav izdevis rīkojumu par zemes reformas pabeigšanu konkrētās pašvaldības teritorijā, valstij piekrītošās ēkas (būves) var nodot īpašumā bez atlīdzības pašvaldībai un pašvaldībām piekrītošās ēkas (būves) var nodot īpašumā bez atlīdzības valstij vai citai pašvaldībai, iepriekš tās neierakstot zemesgrāmatā, kā arī nodot šīs ēkas (būves) bez attiecīgo zemesgabalu nodošanas. Saldus novada pašvaldībai tiks nodota uz minētās zemes vienības (zemes vienības kadastra apzīmējums 84860030135) izvietotā kompleksā inženierbūve - valsts reģionālā autoceļa P108 „Ventspils-Kuldīga-Saldus” posms 103,3 km, 0,04 km kopgarumā.  Saldus novada pašvaldībai nostiprinot īpašuma tiesības uz Ministru kabineta rīkojumā minēto nekustamo īpašumu, zemesgrāmatā izdarāma atzīme par Ministru kabineta rīkojumā noteiktajiem tiesību aprobežojumiem. Ja nodotais nekustamais īpašums vairs netiek izmantots rīkojuma projektā norādītās funkcijas veikšanai, Saldus novada pašvaldība šo īpašumu bez atlīdzības nodos valstij.  Tāpat rīkojuma projekts nosaka, ka īpašumu pēc to ieguves aizliegts atsavināt un apgrūtināt ar hipotēkām.  Autoceļa posms atrodas apbūvētajā Saldus novada teritorijā pie Saldus pilsētas un atbilst pašvaldības ielas statusam.  Saldus novada pašvaldība, pārņemot īpašumā minēto valsts autoceļa posmu, varēs Saldus novada pašvaldības teritorijā esošo autoceļu uzturēšanā un būvniecības plānošanā piesaistīt tam nepieciešamo finansējumu, tai skaitā normatīvajos aktos noteiktajā kārtībā no valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” līdzekļiem, nepieprasot papildu līdzekļus no valsts budžeta, kā arī realizēt ES fondu projektu „Uzņēmējdarbības vides attīstība Saldus pilsētā, rekonstruējot Kuldīgas ielas infrastruktūru”.  Minētā nekustamā īpašuma nodošana Saldus novada pašvaldībai nodrošinās pašvaldības tiesības ieguldīt pašvaldības budžeta līdzekļus pašvaldības autoceļu uzturēšanā, veicinot pašvaldības autonomās funkcijas izpildi pamatojoties uz likuma „Par pašvaldībām” 15.panta 2.punktu – gādāt par savas administratīvās teritorijas labiekārtošanu un sanitāro tīrību.  Publiskas personas mantas atsavināšanas likuma 42. panta pirmā daļa nosaka, ka, ja nodotais nekustamais īpašums vairs netiek izmantots attiecīgās funkcijas veikšanai, atvasināta publiska persona savā īpašumā esošo nekustamo īpašumu bez atlīdzības nodod atpakaļ valstij.  Projekta mērķis ir atļaut Satiksmes ministrijai nodot bez atlīdzības Saldus novada pašvaldības īpašumā valstij piekrītošo nekustamo īpašumu „P108” (nekustamā īpašuma kadastra Nr. 84860030137) – zemes vienību (zemes vienības kadastra apzīmējums 84860030135) un uz tās izbūvēto komplekso inženierbūvi – valsts reģionālā autoceļa P108 „Ventspils-Kuldīga-Saldus” posmu 103.3 km, 0.04 km kopgarumā, – Saldus pagastā, Saldus novadā.  Projekts attiecas uz transporta un sakaru politikas jomu. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Saldus novada pašvaldība. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (tūkst. latu) | | |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam ietekme uz valsts budžetu nav paredzēta.  Ar nekustamā īpašuma īpašnieka maiņu saistītie izdevumi tiks segti no Saldus novada pašvaldības līdzekļiem.  Saldus novada pašvaldībai, pārņemot īpašumā minēto valsts autoceļu, saskaņā ar Ministru kabineta 2008. gada 11. marta noteikumos Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1. pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs Saldus novada pašvaldībai paliek nemainīgs un papildus līdzekļi no valsts budžeta netiek piešķirti.  Saldus novada pašvaldība Saldus novada pašvaldības teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Grozījumi Ministru kabineta 2009.gada 29.septembra noteikumos Nr. 1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”.  Grozījumu projekts tiks sagatavots pēc attiecīgo autoceļu posmu nodošanas Saldus novada pašvaldības īpašumā. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, Saldus novada pašvaldība un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru  Jaunu institūciju izveide, esošu institūciju likvidācija vai reorganizācija,  to ietekme uz institūcijas cilvēkresursiem | Projekts šo jomu neskar. |
| 6. | Cita informācija. | Nav |

Anotācijas II, V un VI sadaļa – rīkojuma projekts šīs jomas neskar.

Satiksmes ministrs A. Matīss

Vīza: Valsts sekretārs K.Ozoliņš

21.01.2015. 11:20

1385

A. Bojāre, 67028380

[anita.bojare@lvceli.lv](mailto:anita.bojare@lvceli.lv)